ড. আনোয়ার দিল প্রণীত Bangladesh: An Intercultural Panorama (2011) পুস্তকে ১৯৬১ সাল থেকে Intercultural Studies Series সংকলন করেছেন। তাঁর Contributions to Bangladesh Studies Volume X-এ তিনি বাংলাদেশের বিশিষ্ট কয়েকজন ভাষাবিজ্ঞানী, কবি, সাহিত্যিক ও বিদগ্ধ ব্যক্তির জীবন ও কর্মের নানা দিক অন্তর্ভুক্ত করে এই পুস্তক প্রণয়ন করেছেন। তাঁদের মধ্যে এই পুস্তকের আলোচনায় স্থান পেয়েছেন শিক্ষাবিদ ও ভাষাবিদ ড. মুহাম্মদ শহীদুল্লাহ, শিল্পী মুর্তজা বশীর, পল্লীকবি জসীমউদ্দীন, অধ্যাপক মুনীর চৌধুরী, অধ্যাপক কবীর চৌধুরী, কবি ও সামরিক অফিসার আবদুল কাইয়ুম প্রমুখ। এই পুস্তকে ড. আনোয়ার দিলের আলোচনায় শিক্ষা ও রাজনীতি ছাপিয়ে আন্তঃসংস্কৃতির আলোচনাই প্রাধান্য পেয়েছে। এই পুস্তকে আলোচিত বিদগ্ধ ব্যক্তিদের সম্পর্কে আগ্রহী পাঠকের আরো গভীরভাবে জানার সুযোগ রয়েছে।